Bélyeggyűjtő: Gyömörő bélyegzés 1882- segítség (fórum)
Ezt a témát Lugosi Daniel indította 2 éve
Üdvözlök mindenkit. Rögtön segítséget is kérnék, de ígérem, hogy ha úgy adódik, én is szívesen válaszolok - segítek, ha tudok.
Kedves Gábor, mégegyszer köszönöm, és elnézést, hogy bemutatkozás helyett rögtön kérdéssel álltam elő.
A bélyeg állapota természetesen sok kivánnivalót hagy maga után. A beragadt papírkorongokat sem akarom eltávolítani, így legalább tudom, hogy valószínüleg az ív, amiből származik, alul lehetett (- egyszerre több, egymásra fektetett ívet fogaztak, ilyenkor fordulhat elő, hogy a fogazógép már nem üti át az ívet kellő erővel).
Magángyűjtő vagyok, klasszikus osztrák és magyar bélyegeket gyűjtök, de más klasszikus bélyegekhez is konyítok egy keveset. Ezt a bélyeget (lebélyegzést) csak szeretném besorolni a gyűjteményembe, a katalógusár nem igazán érdekel, nem szeretném elcserélni, eladni.
A Gudlin katalógusban a 202 oldalon található az említett bélyegző, először a GYÖMÖRE (lásd Darabanth aukció), alatta a GYÖMÖRŐ változat.
És mégegyszer mondom, hogy remélem klasszikus (régi) bélyegekkel kapcsolatban segítségére lehetek a tagoknak (angol nyelvű forúmnak is tagja vagyok, esetleg ott is rákérdezhetek erre-arra.)
Köszönöm a gyors választ. Igen, a Darabanth tétel az általam is említett E 3.70 típus, az valóban 1892-től volt forgalomban (100 pont - Gudlin katalógus). Ez azonban GyömörŐ és GyömörE és nem Győr VM (vármegye), hanem Győr M (megye).
Persze a Gudlin katalógushoz képest a Darabanth féle tételnél is LENNE 3 év eltérés, de szerintem a kép alapján egy 1899-es lebélyegzésről van szó. Hibás a leírás, nem 1892. (talán az is lehet, hogy nem I-es, hanem II-es, akár III-as vízjelű is lehet.
Kedves Dániel, nem hiszem, hogy annyira meg kell lepődnöd, mert a Darabanth Aukciósház 2014-es akciójában is volt egy 1889 5 kr 'GYÖMÖRE -GY)ŐR VM.' bélyeg, melyre licitálni lehetett. Ráadásul a bélyeg egy kicsit jobb állapotban volt mint amit képet feltettél.
A bélyeg képet megnézheted a http://axioart.com/tetel/1889-5-kr-gyomore-gy-r-vm- weboldalon.
1881-es kiadású (vízjeles) színesszámú 5 krajcáros bélyegen GYÖMÖRŐ/ 20.7.82 / GYÖR. M. - lebélyegzés.
A 'Gudlin'-ban E 3.51 típus. A gond az, hogy a katalógus szerint ezt a bélyegzőt csak 2 évig használták, 1871-1872 között. Értékelés éppen ezért csak 1871-es kiadású bélyegekre szól. Értékelés: R (aza ritka).
Nem E 3.70 típus (Gyömöre - Győr VM.)
Hogyan lehetséges? Nagyobb hagyatékban találtam, véletlenszerűen. Ajándék. Nem gondolom, hogy hamisítvány lenne, a bélyeg alig ér valamit. Tudna valaki segíteni?
IMG_20150618_0002.jpg